Tervetuloa Sanaa naisilta -ohjelmaan!
Minä olen Elina Karonen. Aiheena on Kauneuskylpyjä.
Nyt mietimme, miten Jumala valmistaa ja vahvistaa -
meitä löytämään identiteettimme Hänessä ja oman paikkamme.
Vertaamme ja peilaamme sitä Esterin elämään Raamatussa.
Menemme 400-luvun lopun mahtavan Persian kuninkaan hoviin.
Siellä kuningas Kserkses hallitsi Persiaa.
Historiankirjojen mukaan hän oli julma, oikukas ja aistillinen.
3. hallitusvuotena hän järjesti pidot -
ruhtinaille ja ylimmille virkamiehille -
esitelläkseen valtakuntansa loistoa ja mahtia.
Juotavaa tarjottiin kultapikareista ja sitähän oli yllin kyllin.
Pidot eivät olleet ihan tavalliset, vaan kestivät puoli vuotta.
Viimeisellä viikolla koko Susan kaupungin väki pääsi juhlimaan -
ylhäisimmästä alhaisimpaan.
Viimeisenä juhlapäivänä kuningas halusi esitellä jotain erityistä -
ja hän kutsui kuningatar Vastin kruunu päässä eteensä.
Hän halusi ylpeillä kuningattaren kauneudella -
kaikkien kansojen ruhtinaille.
Voi vain arvata, missä kunnossa juhlaväki oli tuossa vaiheessa.
Kuningatar Vastikaan ei suostunut pyyntöön.
Kuningas loukkaantui ja neuvotteli neuvonantajien kanssa.
He kielsivät vahvasti kuningasta heltymästä.
Muuten kaikki naiset alkavat halveksia miehiä ja sanoa vastaan.
Ja niin Vasti joutui lähtemään hovista.
Järjestettiin uusi kauneuskilpailu kuningattaren löytymiseksi.
Kuningasta eniten miellyttävä neito valittaisiin kuningattareksi.
Montako neitoa sinne sitten haettiin?
Jotkut sanovat 400 ja toiset 1 400.
Heidät vietiin eunukkien hoviin hyvään hoitoon koko vuodeksi.
Puolet ajasta heitä hoidettiin mirhaöljyllä -
ja puolet balsamiöljyllä.
Raamattu ei tarkasti kerro, miten juutalainen Ester joutui mukaan.
Hänhän oli Mordokain kaunis ja sorea kasvattitytär.
Mordokai oli viisaasti kieltänyt tyttöä kertomasta syntyperäänsä -
ja käskenyt tytön käyttää Ester-nimeä.
Niin Esterkin valittiin vuodeksi valmistumaan kuninkaan tapaamiseen.
Haaremin valvoja eunukki Hegai oli mieltynyt Esteriin.
Varmasti sekin oli Jumalan johdatusta. Hän sai neuvoja, -
kuinka kannattaa kohdata kuningas.
Kun Ester joutui kuninkaan eteen, hän pyysi mukaansa sen, -
mitä eunukki Hegai neuvoi häntä ottamaan.
Esterin kirjassa hauskasti kuvataan Esteriä: -
"Mutta Esteriin ihastuivat kaikki, jotka hänet näkivät."
Niin myös kuningas. Ja hän valitsi Esterin puolisokseen.
Jo silloin, kun neitoja valittiin, Mordokaikin pääsi hoviin töihin.
Mordokaihan paljasti siellä salaliiton.
Se osoittaa sitä, että hänellä oli merkittävä asema hovissa.
Silti yllättäen kuningas ylensi Agagin jälkeläisen Hamanin -
korkeaan virkaan muitten ruhtinaitten yläpuolelle.
Agag oli kuningas Saulin aikana elänyt amalekilainen kuningas, -
joka oli aina israelilaisia vastaan.
Hamanin edessä virkamiesten piti heittäytyä maahan -
näyttääkseen kunnioitustaan, mutta Mordokai ei kumartanut -
eikä heittäytynyt.
Haman halveksi juutalaisia -
ja hän oli erityisesti raivoissaan Mordokain teoista.
Monien kieroilujen kautta hän sai aikaan lain, -
että kaikki juutalaiset oli tapettava 12. kuukauden -
adarkuun 13. päivänä.
Saatuaan tietää käskystä Mordokai repäisi vaatteet, -
pukeutui säkkikankaaseen, sirotteli multaa hiuksiin -
ja lähti kulkemaan pitkin kaupunkia huutaen -
ja katkerasti valittaen niin kuin siellä on tapana.
Mordokai pyysi apua Esteriltä, mutta tämä ei heti tajunnut asiaa.
Sitten, kun eunukki Hatak kertoi tästä, -
Mordokai pääsi kysymään Esteriltä: "Voitko mennä kuninkaan eteen?"
Sinne oli tosi vaarallista mennä.
Esterin kirja 4:11 sanoo näin: "Kaikki kuninkaan virkamiehet -
ja kuninkaan maakuntien kansatkin tietävät, -
että sille miehelle tai naiselle, joka kutsumatta menee -
kuninkaan palatsin sisäpihaan, on laissa yksi ainoa rangaistus: -
kuolema. Vain jos kuningas ojentaa häntä kohden kultavaltikkansa, -
hän saa jäädä eloon. Eikä minua itseäni ole -
kolmeenkymmeneen päivään kutsuttu kuninkaan luo."
Näin sanoi Ester. Tämä lakihan oli tosi kova.
Ilmeisesti siten salamurhaajat pidettiin kuninkaasta loitolla.
Sitten pääsemme mielestäni Esterin kirjan pääjakeeseen.
Mordokai sanoi Esterille näin: -
Mordokai siis uskoi Jumalaan ja ajatteli, -
että tapahtui mitä vaan, niin tulee pelastus -
ja Ester voi hyväksyä tai hylätä tämän.
Niin Ester, hänen hoviväkensä ja kaikki juutalaiset paastosivat -
kolme päivää ja yötä. Juutalaiset pelastuivat ja hyvin kävi.
Siitä voi lukea Esterin kirjan lopusta.
Mikä on sinun paikkasi näinä aikoina, joita eletään?
Monesti kerromme ammattimme, ehkä perheestämme ja mistä olemme.
Entä, jos me määrittelisimmekin itsemme Jumalan silmillä?
"Jumala on rakastanut maailmaa niin paljon, että antoi ainoan Poikansa,
jottei yksikään, joka häneen uskoo, joutuisi kadotukseen, -
vaan saisi iankaikkisen elämän."
Jesaja kirjoittaa Jerusalemille. Sinäkin voit vastaanottaa sen.
Ei sinun nimesi enää ole Hylätty, vaan Rakastettu.
Rakkaudesta meihin Jumala uhrasi Poikansa, -
jotta me saisimme elää iankaikkisesti.
Se uhri sovitti kaikki syntimme täydellisesti ja lopullisesti.
Saat siis olla rakastettu, ikään kuin Jumalan valokeilassa.
Sefanjan kirjassa Hän ilolla iloitsee ja riemuitsee sinusta.
Toinen asia: et itse valinnut Jumalaa, vaan Hän valitsi sinut.
"Ette te valinneet minua, vaan minä valitsin teidät..."
Kun epäilet, oletkohan tehnyt oikein, -
"... ei Jumala armolahjojansa ja kutsumistansa kadu."
Jumala siis on se tekijä, subjekti, emme me.
Me saamme objektina, kohteena, vastaanottaa Jumalan rakkauden.
Oi, ihanaa olla rakastettu!
Kolmanneksi: olet Jumalan lapsi ja perillinen.
Katsotaan Galatalaiskirje 4:4: -
Oi, olet Jumalan lapsi niin kuin minäkin.
Mieti, millaisia sanoja taivaallisesta Isästäsi kerrotaan.
Esim. Luoja, Ihmeellinen neuvon- antaja, elävä Jumala, Rakkaus.
Oi, Herrojen Herra, Kuningasten Kuningas.
Kun puhutaan vieraasta lapsesta, sanotaan, -
että tuo on se pastorin poika tai kauppiaan tytär.
Entä jos sinua sanottaisiinkin Kuninkaiden Kuninkaan tyttäreksi?
Tai Herrojen Herran pojaksi? Eikö jo selkä vähän suoristu?
Minusta meidän täytyy tehdä profeetallisia tekoja.
Minulla on tällainen kruunu mukana.
Voisit nyt mielessäsi... Sinulla ei ehkä ole kotona kruunua, -
mutta voisit ottaa sen ikään kuin tästä ja laittaa päähäsi.
Voit vaikka sanoa, että olen Kuninkaiden Kuninkaan tytär.
Tämä voimallinen identiteetti muuttaa minua ja elämääni.
Tee tämä niin monesti, että huomaat muuttuneesi.
Eräs ystävä laitteli kotinsa seinille tarralappuja, -
missä Raamatun sanoin kerrotaan, mitä hän on Kristuksessa.
Jos sinäkin tekisit niin, niin vessassakin lukisi, mikä sä olet.
Siellä olisi muistutus sinun identiteetistäsi.
Saamme siis kasvaa Jumalan tuntemisessa.
Samalla saamme identiteetin ja tehtävä löytyy.
Neljänneksi: olet valittu tekemään Isän tahdon.
Jeesus teki Isänsä tahdon.
"Enhän minä ole tullut taivaasta tekemään oman tahtoni mukaan, -
vaan täyttämään lähettäjäni tahdon. Ja lähettäjäni tahto on, -
etten minä anna yhdenkään niistä, jotka hän on uskonut haltuuni, -
joutua hukkaan, vaan viimeisenä päivänä herätän heidät kaikki.
Minun Isäni tahtoo, että jokaisella, joka näkee Pojan -
ja uskoo häneen, on ikuinen elämä."
Sinun tehtäväsi on oikeastaan kertoa tätä sanomaa eteenpäin -
sinulle ominaisella tavalla.
Kauneushoitoja. Jumala valmistaa meitä niin kuin Esteriäkin.
Toisilla se kestää vuosikymmeniä, kuten esim. Mooseksella.
Toiset aika nopeastikin pääsevät siihen kutsuun.
Itse saat valita, suostutko siihen, mikä sinulle on parasta.
Rukoillaan, että löytäisimme Jumalan kutsun ja identiteetin -
ja ottaisimme vastaan Jumalan rakkauden.
Herra, kiitämme siitä, että saamme olla edessäsi rakastettuina.
Anna sen mennä syvälle sydämeen, niin että tunnen, -
että taivaallinen Isäni kohtelee minua rakastaen kuin omaa lastaan.
Välillä Hän ojentaa, neuvoo, antaa viisautta.
Välillä Hän pitää sylissä.
Kiitos, Isä, että Sinulla on hyvä tahto meitä kohtaan.
Herra, puhuit myös siitä, että olemme valittu suku, -
kuninkaallinen papisto, pyhä heimo, omaisuuskansa.
Saamme julistaa, Herra, Sinun ihania tekojasi.
Kiitos, Jeesus, että jokaisen kuuntelijan otat rakkaudella vastaan.
Isä, Jeesuksen nimessä. Aamen.
Tekstitys: Tuula-Riitta Virrankare